Pilis, Dobogókő. Minden évszakban lenyűgöző! | Szépítők Magazin
2015. 05. 29. /0 Hozzászólások/ Képekben / Szépítők Magazin
A Pilis hegység – röghegység – a Duna jobb partján, Budapest és Esztergom között terül el, a Dunántúli-középhegység legkeletibb tagja. Nem magas, de természeti szépségei miatt egész évben sokan keresik fel.
Fő csúcsa, a Pilis 756 méter magas. A Pilis hegységet a Két-bükkfa-nyereg és a Szentléleki-patak völgye választja el a Visegrádi-hegységtől, amelyet a köznyelvben – helytelenül – általában szintén a Pilis hegység részének tartanak, pedig geológiailag már az Északi-középhegységhez tartozik.
Évszakok tükrében
Kora nyári képek a Pilisről
Dobogókő a Visegrádi-hegység legmagasabb pontja, a Balti-tenger szintje felett 700 méter magasan fekszik, Budapest és Esztergom között nagyjából félúton. Pilisszentkereszthez tartozik. Csodálatos panoráma nyílik innét a Dunakanyarra, tiszta időben a Magas-Tátra hegyvonulatai is látszanak. Egész évben népszerű kirándulóhely, sokan állítják, hogy itt található a Föld egyik legjelentősebb energiaközpontja. Pilist elődeink is nagy becsben tartották, spirituális erővel ruházták fel, mondván itt található az a pont, ahol az Ég és a Föld összeér.
A legenda szerint Dobogókőn található a Föld szívcsakrája, egészen pontosan a Rám-hegyen, a Ferenczy-sziklánál. Ami ennél bizonyosabb, hogy Dobogókőn nyílt meg hazánk első sípályája 1923-ban. A Budapesthez legközelebb fekvő sípályák kiindulópontja közel esik a híres zsindelyes vendéglőhöz, a faépületet Makovecz Imre nemzetközi hírű organikus építész tervezte.
2015. január 29. délelőtt | Havazik
Dobogókő honlapja >>
A Dobogókő Sícentrum weboldala
Dobogókői kirándulások >>
A képeket Harmath Beáta készítette
https://eletszepitok.hu/wp-content/uploads/2015/01/pilisnyito.jpg 400 600 Szépítők Magazin https://eletszepitok.hu/wp-content/uploads/2016/06/logo_retina_ready.png Szépítők Magazin2015-05-29 11:39:202016-09-05 13:23:41Pilis, Dobogókő. Minden évszakban lenyűgöző!
Cukkinis-csirkehúsos rakott palacsinta Játék a szabadban – házilag kivitelezhető ötletek gyerekeknek